
REPUBLIKA HRVATSKA 				         Poslovni broj 3. St-1048/16-1
TRGOVAČKI SUD U ZADRU	
Zadar, Dr. Franje Tuđmana 35					


R E P U B L I K A  H R V A T S KA 

	R J E Š E N J E	

Trgovački sud u Zadru, OIB: 39670464653, po sutkinji Tini Grgas, postupajući po prijedlogu vjerovnika PATRIOT d.o.o. sa sjedištem u Zadru za otvaranje stečajnoga postupka nad dužnikom BILI GALEB  d.o.o. sa sjedištem u Benkovcu (Grad Benkovac), Stjepana Radića 1, OIB:52260223040, zastupanim po direktoru Bojanu Pavloviću iz Zagreba, 10. listopada 2016.  

r i j e š i o  j e

I. Pokreće se prethodni postupak radi utvrđivanja pretpostavki za otvaranje stečajnoga postupka nad uvodno označenim dužnikom. 

II. Spajaju se ročište radi očitovanja o prijedlogu za otvaranje stečajnog postupka nad dužnikom i ročište radi rasprave o pretpostavkama za otvaranje stečajnog postupka nad dužnikom u jedno ročište koje se zakazuje za dan 27. listopada 2016. 9,30 sati u zgradi ovog suda, sudnica broj 34/I. 

III. Na ročište se pozivaju osoba ovlaštena za zastupanje dužnika po zakonu, podnositelj prijedloga te pravna osoba koja obavlja poslove platnog prometa za dužnika.


Obrazloženje

	Financijska agencija je podnijela ovom sudu zahtjev za provedbu skraćenoga stečajnog postupka nad uvodno označenom pravnom osobom-dužnikom temeljem odredbe čl. 444. st. 1. Stečajnog zakona (Narodne novine broj 71/15, u nastavku teksta: SZ). 

Oglasom objavljenim na e-Oglasnoj ploči suda 8. veljače 2016. pozvane su osobe ovlaštene za zastupanje dužnika po zakonu u roku od 15 dana od objave istog podnijeti javnobilježnički ovjerovljen popis imovine i obveza dužnika na propisanom obrascu te su pozvani vjerovnici u roku od 45 dana od objave istog predložiti otvaranje stečajnoga postupka nad dužnikom, sve sukladno odredbama čl. 430. i 431. SZ-a. 

Vjerovnik Patriot d.o.o. sa sjedištem u Zadru je u propisanom roku podnio ovom sudu prijedlog za otvaranje stečajnog postupka nad dužnikom uz isprave kojima je dokazao postojanje svoje tražbine prema dužniku te postojanje imovine dužnika.  

Slijedom navedenog, a budući u konkretnom slučaju nisu ispunjene zakonske pretpostavke za istodobno otvaranje i zaključenje skraćenoga stečajnog postupka nad dužnikom iz čl. 431. st. 1. i 2. SZ-a, to je rješenjem ovog suda posl. br. 3. St-289/2015 od 17. kolovoza 2016. obustavljen skraćeni stečajni postupak nad istim.

S obzirom da je potonje rješenje postalo pravomoćno 6. rujna 2016., to je temeljem odredbe čl. 433. SZ-a donesena odluka kao u izreci ovog rješenja. 



U Zadru 10. listopada 2016.

Za točnost otpravka-ovlaštena službenica:                                                  Sutkinja:
Nena Mužanović                                                                                          Tina Grgas, v.r.


UPUTA O PRAVNOM LIJEKU:  
Protiv ovog rješenja nije dopuštena žalba.

Dostaviti: 
1. Dužniku putem e-Oglasne ploče suda
1. Zz dužnika s upozorenjem poštanskim putem i putem e-Oglasne ploče suda 
1. FINA-putem e-Oglasne ploče
1. Predlagatelju Patriot d.o.o. putem e-Oglasne ploče suda  
1. U spis

